open-index/open-wikipedia-markdown huggingface dataset:
Տգեղություն

[մինի|''[Անճոռնի դքսուհին (նկար)|«Անճոռնի դքսուհին»* (նկարը՝ [[Քվինտեն Մասեյս]], 1513թ.)]]
*'Տգեղություն** կամ **անճոռնիություն,''' մարդու արտաքին  հատկանիշ, երբ ֆիզիկական առանձնահատկությունները տհաճ են համարվում։

## Տերմինաբանություն
Տգեղությունը մարդու կամ առարկայի այն հատկությունն է, որին նայելը տհաճ է և հանգեցնում է խիստ բացասական գնահատման: Տգեղությունը անհրապույր, տհաճ կակմ զզվելի  լինելն է։

## Պատմություն
Ժան-Պոլ Սարտրը ուներ շլություն, այտուցներ, ասիմետրիկ դեմք, և իր փիլիսոփայական գաղափարներից շատերը վերագրում էր նրան, ողջ կյանքի ընթացքում փորձում էր հաշտվել իր տգեղության հետ։ Սոկրատեսը եզրակացրել է, որ փիլիսոփայությունը կարող է մարդուն փրկել իր արտաքին տգեղությունից։ 

Իր ենթադրյալ տգեղությամբ հայտնի էր Աբրահամ Լինքոլնը։ Այնուամենայնիվ, Լինքոլնի արտաքինը դարձավ նրա անձնական և քաղաքական հարաբերությունների առավելությունը։ Իր փաստաբանական գործընկեր Ուիլյամ Հերնդոնը  գրել է . «Նա ամենևին գեղեցիկ տղամարդ չէր, ոչ էլ տգեղ էր. նա սովորական արտաքինով մարդ էր, անփույթ իր արտաքինի նկատմամբ, պարզ տեսքով և պարզ վարքագծով։ Նա շքեղ չի եղել, չի ունեցել ցուցադրականություն կամ այսպես կոչված արժանապատվություն։ Նա պարզ կեցվածք ուներ։ Նա տխուր տեսքով մարդ էր։ Նրա ակնհայտ մռայլությունը տպավորում էր իր ընկերներին և համակրանք էր առաջացնում իր անձի նկատմամբ»։ 

Տգեղության խնդիրը նաև պատմություն ունի աստվածաբանության և քրիստոնեական մտքի մեջ, որտեղ այն հաճախ կապված է եղել վտանգավոր կարծրատիպերի հետ:

## Խտրականություն
Ոչ գեղեցիկ մարդկանց նկատմամբ խտրականությունը կամ նախապաշարմունքը երբեմն անվանում են լուքիզմ, կակոֆոբիա կամ ասկեմոֆոբիա, իսկ եթե դա մարդու դեֆորմացիայի արդյունք է՝ էյբլիզմ։ Տերատոֆոբիան հակակրանք կամ վախ է հրեշավոր տեսք ունեցող, թերություններ ունեցող կամ դեֆորմացված մարդկանց նկատմամբ։ Երբ նման հակակրանքը զուգորդվում է խտրականության հետ, այն կարող է դիտվել որպես ծաղրի մի ձև։ Սիրային հարցերում ուրիշներին միայն արտաքին տեսքի հիման վրա դատելը հաճախ դիտվում է որպես մակերեսային մոտեցում։ Որոշ հետազոտություններ ցույց են տալիս դատավճիռների անհավասարություն, որտեղ ոչ գեղեցիկ մարդկանց «ավելի հավանական է, որ խորհուրդ կտրվի դիմել հոգեբուժական օգնության»։ 

### Օրինականություն
Որոշ օրենսդրություններ արդեն իսկ անօրինական են համարում արտաքին տեսքի անփոփոխ ձևերի հիման վրա խտրականությունը, օրինակ՝ Ավստրալիայի Վիկտորիա նահանգում լուքիզմը օրինապես ճանաչվել է որպես խտրականություն 1995 թվականին։ Միացյալ Նահանգներում մի քանի նահանգներում և խոշոր քաղաքներում կան արտաքին տեսքի հետ կապված խտրականությունն արգելող օրենքներ։

## Ծանոթագրություններ

Կատեգորիա:Գեղագիտություն
Կատեգորիա:Էսթետիկայի հասկացություններ
Կատեգորիա:Ընկալում
Կատեգորիա:Փիլիսոփայական հասկացություններ
Կատեգորիա:Փիլիսոփայական տերմինաբանություն
Կատեգորիա:Ֆիզիոլոգիա
Թագ Բեհրամ

**Թագ Բեհրամ** (հինդի**՝ ठग बेराम,** մոտ), Թհագի աղանդի անդամ Հնդկաստանից, որը համարվում է պատմության մեջ ամենասարսափելի զանգվածային սերիական մարդասպաններից մեկը։ 1790-1840 թվականներին նա անձամբ խեղդամահ է արել առնվազն 125 մարդու՝ օգտագործելով ծիսական ռումալ (փոքր շալ կամ թաշկինակ) և մասնակցել է ընդհանուր առմամբ 931 սպանության։

## Կենսագրություն
Բեհրամին վերագրում են 931 սպանություն։ Բրիտանական Արևելյան Հնդկաստանյան ընկերության աշխատակից Ջեյմս Փեյթոնը, որը 1830-թվականներին ծառայել է Թուգիի և Դակոիտի գրասենյակում և գրել է ձեռագիր աշխատություն Թուգիի մասին, մեջբերում է նրա խոսքերը, թե ինքը ներկա է եղել 931 սպանությունների, սեփական ձեռքով խեղդամահ արել է 125 տղամարդու և տեսել, թե ինչպես են խեղդամահ արել ևս 150 հոգու։

Բեհրամը որպես *ռումալ* *(կամերբանդ)* օգտագործում էր իր գոտին, որի մեջ կարած էր մեծ մեդալիոն։ Իր հմտության շնորհիվ նա կարող էր գոտին այնպես նետել, որ մեդալիոնը ճշգրիտ հարվածեր զոհի կոկորդին՝ մեծացնելով ճնշումը շնչափողի վրա խեղդամահ անելու ընթացքում։ Ներկայումս այդ մեդալիոնը պահվում է մասնավոր թանգարանում։

Անգլերեն *thug* (մարդասպան) բառը իրականում ծագում է հինդի *thag* () բառից։ Թուգերը գաղտնի խմբերի անդամներ էին, և *Thugee* տերմինը սովորաբար վերաբերում էր խաբեությամբ և կազմակերպված ձևով իրականացվող կողոպուտի և սպանության գործողությանը։

1840 թվականին Բեհրամը մահապատժի ենթարկվեց՝ կախաղան բարձրացնելով։

## Ծանոթագրություններ

## Արտաքին հղումներ
* THE CANOVA MEDALLION

Կատեգորիա:Հնդիկ հանցագործներ
Կատեգորիա:Հնդկաստանում ծնվածներ
Կատեգորիա:Հնդկաստանում մահացածներ
Կատեգորիա:Մահապատժի ենթարկված անձինք
Կատեգորիա:Սերիական մարդասպաններ
Կատեգորիա:Սերիական մարդասպաններ այբբենական կարգով
Մխոյան

**Մխոյան**, հայկական ազգանուն։

## Ազգանունը կրողներ
* Գագիկ Գնունու Մխոյան (1950-2009), անեսթեզիոլոգ-ռեանիմատոլոգ։
* Մանե Գոռի Մխոյան (ծնվ․ 1997), դերասանուհի։
* Մուշեղ Քրիստափորի Մխոյան (1951-1991), ազատամարտիկ, Արցախյան շարժման մասնակից։
* Նաիրա Ռուբիկի Մխոյան (ծնվ․ 1987), տնտեսագետ։
* Նորայր Ռուբիկի Մխոյան (ծնվ․ 1975), պրոդյուսեր։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Մականվանական հիմքով ազգանուններ
Կատեգորիա:Տեղանվանական հիմքով ազգանուններ
Կատեգորիա:Հայերեն հիմքով ազգանուններ
Ջորջո Ավոլա

**Ջորջո Ավոլա** (իտալերեն՝  **Giorgio Avola.** ), իտալացի մարզիկ, սուսերամարտիկ, որ մասնագիտացել է ճկասուսեր մրցաձևում։ G.S. Fiamme Gialle մարզական ակումբի անդամ է:

Մասնակցել է երեք ամառային օլիմպիական խաղերի, ընդ որում՝ Լոնդոնի 2012 թվականի օլիմպիական խաղերում ոսկե մեդալ է նվաճել թիմային մրցումներում (Վալերիո Ասպրոմոնտեի, Անդրեա Բալդինիի և Անդրեա Կասարայի թիմակցությամբ), այդ նույն մրցաձևում 2016 թվականին Ռիո դե Ժանեյրոյում գրավել է չորրորդ, Տոկիոյի 2020 թվականի ամառային օլիմպիական խաղերում՝ հինգերորդ տեղը։ 

Նա յոթ մեդալ է նվաճել սուսերամարտի աշխարհի 2011-2019">թվականների առաջնություններում ն և տասներեք մեդալ՝ Եվրոպայի 2010-2022 թվականների  առաջնություններում։ 

Ջորջոն տնտեսագիտություն և կառավարում է ուսումնասիրել Գվիդո Կառլիի անվան միջազգային ազատ համալսարանում:

## Միջազգային նվաճումներ

## Ծանոթագրություններ

## Արտաքին հղումներ
* Giorgio Avola at the Italian Fencing Federation / *Federazione Italiana Scherma* 
* Досьє на sport.references.com 
* 
* Giorgio Avola – Rankings and Results in der Datenbank der Fédération Internationale d’Escrime (englisch/französisch)
* AVOLA Giorgio - Biography in der Datenbank der European Fencing Confederation (անգլերեն)
** Biographie - Giorgio AVOLA in der Datenbank von *ophardt-team.org*

Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:Իտալացի մարզիկներ
Կատեգորիա:Օլիմպիական չեմպիոններ
Մարվեն Մարտեն

**Մարվեն Մարտեն** (, ), ֆրանսիացի ֆուտբոլիստ և մարզիչ, կիսապաշտպան։ Հանդես է եկել Ֆրանսիայի հավաքականում, եղել է Եվրոպայի 2012 թվականի առաջնության մասնակից։

## Ակումբային կարիերա

Մարտենն իր ֆուտբոլային կարիերան սկսել է Փարիզի քիչ հայտնի ակումբներից մեկում՝ Մոնռուժ 92 -ում։ 2004 թվականին նա հայտնվել է «Սոշո» ֆուտբոլային ակումբի պատանեկան ակադեմիայում, որի հետ հետագայում կնքել է նաև իր առաջին մասնագիտական պայմանագիրը:

Մարտենը «Սոշոյի» հիմնական կազմում խաղում է 2008/09 մրցաշրջանից։ Լիգա 1-ում իր նորամուտը նշել է 2008 թվականի օգոստոսի 30-ին՝ «Մարսելի» դեմ արտագնա խաղում 1:2 հաշվով պարտվելով։ Իսկ 2009 թվականի մայիսի 13-ին Մարտենը խփել է իր կարիերայի առաջին գոլը՝ «Մոնակոյի» դարպասը։

Ֆրանսիայի 2010/11 թվականների առաջնության արդյունքներով Մարվեն Մարտենը 17 գոլային փոխանցմամբ գլխավորել է մրցաշարի լավագույն օգնականների ցուցակը:

2012 թվականի հունիսի 20-ին «Լիլը» իր կայքում հաստատել է, որ Մարտինը միացել է ակումբին հինգ տարվա պայմանագրով։ Տրանսֆերի արժեքը չի հրապարակվել։ 2016 թվականի հուլիսի 13-ին Մարտինը վարձավճարով միացել է Լիգա 1-ի նորեկ «Դիժոնին», այն բանից հետո, երբ «Լիլի» մարզիչ Ֆրեդերիկ Անտոնետին հայտարարել է խաղացողի առաջիկա մրցշրջանի ծրագրերի մեջ չմտնելու մասին։ 2017 թվականի օգոստոսի 11-ին, վարձակալությունից վերադառնալուց հետո, ազատվել է «Լիլի» հետ կնքած պայմանագրից։

2017 թվականի օգոստոսի 14-ին Մարտենը միացել է Լիգա 2-ի «Ռեյմսին» մեկ տարվա պայմանագրով՝ ևս երկու տարով երկարաձ։ Մարտենը օգնել է «Ռեյմսին» հաղթել Լիգա 2-ում և նրանց 2018/19 մրցաշրջանի համար դուրս բերել Լիգա 1։

## Ազգային հավաքական
Մարտինը Ֆրանսիայի երիտասարդական հավաքականի կազմում խաղացել է 8 խաղ՝ խփելով 1 գոլ։ Նրա դեբյուտը եղել է Դանիայի դեմ ընկերական խաղում 2008 թվականի նոյեմբերի 15-ին։ Ֆրանսիան այդ խաղում հաղթել է 1։ 0 հաշվով։

2011 թվականի հունիսի 6-ին Մարտինը նշել է իր նորամուտը Ֆրանսիայի ազգային հավաքականի կազմում։ Նա փոխարինման է մտել Ուկրաինայի ազգային հավաքականի դեմ խաղի 76-րդ րոպեին և երկու գոլ խփել Անդրեյ Պյատովի դարպասը։

## Վիճակագրություն
*2021 թվականի փետրվարի 10-ի դրությամբ*

### Միջազգային

## Փաստեր
* 2010 թվականի հոկտեմբերին Մարտենը հայտնվել է սկանդալի կենտրոնում, երբ հարցազրույցում ասացել է, որ երբեք չի կարող խաղալ «Փարիզ Ֆութ Գեյ»-ի նման թիմում, որտեղ խաղում են սեռական փոքրամասնությունների ներկայացուցիչներ: Արդյունքում, ֆուտբոլիստը ստիպված է եղել ներողություն խնդրել թիմից։

## Ծանոթագրություններ

## Արտաքին հղումներ
* 

Կատեգորիա:Դիժոնի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Ռեյմսի ֆուտբոլիստներ
Կատեգորիա:Սոշոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիայի ֆուտբոլի ազգային հավաքական
Կատեգորիա:Ֆրանսիայում ծնվածներ
Կատեգորիա:Ֆրանսիացի ֆուտբոլային մարզիչներ
Կատեգորիա:Ֆրանսիացի ֆուտբոլիստներ
Կատեգորիա:Ֆրանսիացիներ
Միր Էմադ

մինի|Իմադ ալ-Հասանիի կողմից ստորագրված ալբոմի թերթիկ, մոտ 1600 թ.
**Միր Էմադ (Էմադ ալ-Մոլկ Կազվինի Հասանի,**  ), պարսկական ամենահայտնի գրչագիրը։ Նա ծնվել է Իրանի Ղազվին քաղաքում։ Համարվում է, որ նաստաղլիկ ոճը իր բարձրագույն նրբագեղությանը հասել է Միր Էմադի ստեղծագործություններում։ Վերջիններս համարվում են նաստաղլիկ գրչագրության լավագույն նմուշներից և պահվում են աշխարհի տարբեր թանգարաններում։

## Վաղ տարիներ և կրթություն
Միր Էմադը ծնվել է Ղազվինում, որտեղ ստացել է իր նախնական կրթությունը։ Նրա ընտանիքի անդամները Սեֆևյան արքունական ծառայության մեջ զբաղեցրել են գրադարանավարի և հաշվապահի պաշտոններ։ Գրչագրության հմտությունները սկզբում յուրացրել է Իսա Ռանգկարի, ապա Մալեք Դեյլամիի մոտ։ Հետագայում Միր էմադը տեղափոխվել է Թավրիզ՝ ուսանելու Մոհամմադ Հոսեյն Թավրիզիի մոտ։ Այնուհետև նա ճամփորդել է Օսմանյան Թուրքիա, Բաղդադ, Հալեպ և Հիջազ։ Վերադառնալով Սեմնան՝ աշխատել է Շահ Աբասի գրադարանում որպես գրագիր, իսկ հետո՝ նրա արքունիքում, մայրաքաղաք Սպահանում։

## Մրցակցություն Ալի Ռեզա Աբասիի հետ
Շահ Աբասի արքունիքում Միր էմադը միակ գեղագիրը չէր։ Մյուս հայտնի գեղագիր Ալի Ռեզա Աբասի Թավրիզին նույնպես գտնվել է շահի հովանավորության տակ։ Ալի Ռեզա Աբասին ևս Մոհամմադ Հոսեյն Թավրիզիի (Միր Էմադի ուսուցիչը) աշակերտն էր և հետագայում դարձել է Միր Էմադի հակառակորդը։

## Մահ
Հետագայում Միր Էմադին մեղադրեցին սուննի լինելու մեջ, իսլամի այն ճյուղի, որը Սեֆևյանների օրոք չէր հանդուրժվում, և Շահ Աբասի կողմից անուղղակիորեն դատապարտվեց մահապատժի։ Գիշերներից մեկում, դեպի բաղնիք ուղևորվելիս, Միր Էմադին սպանեց Մասուդ Բեյք Մեսգար Ղազվինին, և մի քանի օր ոչ ոք չհամարձակվեց թաղել նրա մարմինը։ Վերջապես նրա աշակերտը՝ Աբու Թորաբ Խաթթաթ Իսֆահանին, նրան թաղեց Մաղսուդբեյք մզկիթում։ Նրան թույլ չտրվեց Միր Էմադի համար մատուռ կառուցել։

## Ստեղծագործություն և ժառանգություն
«Ադաբ ալ-Մասք» գրությունը, որը վերաբերում է գրչարվեստին, վերագրվում է Միր Էմադին։ Միր Էմադի դուստրը՝ Գոհարշադը, նույնպես հմուտ գրչագիր է եղել։ Նույնպես և նրա ամուսինը՝ Միրհամմադ Ալին, ինչպես նաև նրանց որդիները՝ Միր Ռաշիդը, Միր Աբդ ալ-Ռազզաքը և Միր Յահյան։ Միր Էմադի որդին՝ Միրզա Էբրահիմը, նույնպես հայտնի է որպես գրչագիր։ Նույնպես և նրա որդին՝ Մոհամմադ Ամինը։

## Ծանոթագրություններ

Կատեգորիա:Պարսիկ նկարիչներ
Կատեգորիա:Սպանված հայտնի իրանցիներ
Կատեգորիա:Իրանցի արվեստագետներ
Ջոննի Յունայթաս

**Ջոն Կոնստանթայն Յունայթաս** (, ), ավելի հայտնի որպես **Ջոննի Յունայթաս**, ամերիկյան ֆուտբոլի պրոֆեսիոնալ խաղացող, քվոթերբեք։ Ազգային ֆուտբոլի լիգայում նորամուտը նշել է 1956 թվականին։ Նա խաղացել է «Բալթիմոր Քոլթսի» և «Սան Դիեգո Չարջերսի» կազմում։ Յունայթասն իր լավ փոխանցումների կարողությամբ, լրատվամիջոցների ուշադրությամբ և մեծ ժողովրդականությամբ, դարձել է ժամանակակից քվոթերբեքի նախատիպը։ Նա համարվում է NFL-ի պատմության մեծագույն խաղացողներից մեկը:

## Վաղ կյանք
Ջոն Կոնստանթայն Յունայթասը ծնվել է 1933 թվականին Փիթսբուրգում՝ Ֆրենսիս Յունայթասի և Հելեն Սուպերֆիսկիի ընտանիքում, որը Լիտվայից ներգաղթած է։ Նա մանկությունն անցկացրել է Փիթսբուրգի Մաունթ Վաշինգտոն արվարձանում: 

Նրա հայրը զբաղվել է ածխի մատակարարմամբ և մահացել թոքաբորբից 38 տարեկանում, երբ Ջոննին ընդամենը չորս տարեկան էր՝ նրան թողնելով մոր խնամքի տակ, որն աշխատել է երկու տեղ՝ ընտանիքը, որի մեջ էին մտնում նաև երեք այլ երեխաներ, պահելու համար: Նրա անսովոր ազգանունը լիտվական տարածված Յոնայտիս ազգանվան հնչյունական տառադարձությունն է: Ջոննին սովորել է Փիթսբուրգի Սենթ Ջասթինս ավագ դպրոցում, որտեղ խաղացել է կիսապաշտպան և քվոթերբեք տեղական ֆուտբոլային թիմում: Դպրոցն ավարտելուց հետո Յունայթասը պլանավորել է շարունակել խաղալ ամերիկյան ֆուտբոլ քոլեջում և սկսել է փնտրել համապատասխան համալսարան:

## Անձնական կյանք
21 տարեկանում Յունայթասն ամուսնացել է իր դպրոցական սիրո՝ Դորոթի Հոելի հետ։ Հարսանեկան արարողությունը, որը կատարել է նրա հորեղբայրը, տեղի է ունեցել 1954 թվականի նոյեմբերի 20-ին։ Զույգն ապրել է Թոուսոնում (Մերիլենդ) և ամուսնալուծվելուց առաջ ունեցել են հինգ երեխա։ 1972 թվականի հունիսի 26-ին Յունայթասն ամուսնացել է Սանդրա Լեմոնի հետ, որի հետ ապրել է մինչև իր մահը՝ 2002 թվականի սեպտեմբերի 11-ը։ Նրանք միասին ապրել են Թիմոնիումում, և ունեցել են երեք երեխա։

## Վիճակագրություն
: *Ավ = ավարտված փոխանցումներ, Փոր = փորձեր, %Ավ = ավարտված փոխանցումների տոկոս, Յ/Փ = յարդեր մեկ փորձի ընթացքում, ԹԴ/փ = փաչդաուն-փոխանցումներ, Գր = գրավումներ, ԹԴ = թաչդաուններ։*

## Ծանոթագրություններ


## Գրականություն
* Bolus, Jim, and Billy Reed. *Cardinal Football*. Champaign, IL: Sports Pub Inc., 1999.
* Callahan, Tom. *Johnny U: the life and times of John Unitas*. New York: Crown Publishers, 2006.
* Lazenby, Roland. *Johnny Unitas: the best there ever was*. Chicago: Triumph Books, 2002.
* Schaap, Dick (1999). «Johnny Unitas: Sunday’s Best». In *ESPN SportsCentury*. Michael MacCambridge, Editor. New York: ESPN-Hyperion Books. pp. 154–65.
* Cavanaugh, Jack (2008), *Giants Among Men*. New York:Random House. eISBN ISBN 978-1-58836-697-9
* MacCambridge, Michael (2005), *America’s Game*. New York:Anchor Books. eISBN ISBN 978-0-307-48143-6

## Աղբյուրներ
* 

 
Կատեգորիա:Ամերիկացի աթլետներ
Կատեգորիա:Ամերիկացի դերասաններ
Կատեգորիա:Ամերիկացի հաղորդավարներ
Կատեգորիա:Ամերիկացի մարզիկներ
Կատեգորիա:Ամերիկացի ֆուտբոլիստներ
Կատեգորիա:Ամերիկյան ֆուտբոլ
Կատեգորիա:Ինքնակենսագիրներ
Կատեգորիա:Սրտամկանի ինֆարկտից մահացածներ
Մեռի՛ր, նիգգե՛ր, մեռի՛ր

***«Մեռի՛ր, նիգգե՛ր, մեռի՛ր»*** (**), ամերիկացի քաղաքական ակտիվիստ Ռապ Բրաունի (նաև հայտնի որպես Ջամիլ Աբդուլլահ ալ-Ամին) 1969 թվականին գրված քաղաքական ինքնակենսագրություն։ Գիրքն առաջին անգամ լույս է տեսել Միացյալ Նահանգներում 1969 թվականին, ապա՝ Միացյալ Թագավորությունում 1970 թվականին։ Բրաունը նկարագրում է ինքն իրեն որպես երիտասարդ սևամորթ քաղաքացիական իրավունքների պաշտպան, և պատմում թե ինչպես են իր կյանքի դեպքերը ձևավորել իր կարծիքը սպիտակամորթ Ամերիկայի մասին։

Նա արտահայտում է իր կարծիքը այն մասին, թե ինչ պետք է անեն սևամորթ ամերիկացիները սպիտակամորթների կողմից գործադրված ճնշումներից ազատվելու համար։ Որպես ուսանողական բռնի գործողությունների համակարգող կոմիտեի նախագահ և 1968 թվականից «Սև հովազ» կուսակցության անդամ, նա ակտիվորեն ներգրավված է եղել *Black Power* գաղափարախոսությունը տարածող կազմակերպությունների գործունեության մեջ։

2002 թվականի մարտին Բրաունին սպանության համար դատապարտումից հետո գիրքը վերահրատարակվել է «Լոուրենս Հիլ» հրատարակչության կողմից՝ քաղաքացիական իրավունքների ակտիվիստ և վիպասան Մայքլ Թելվելի նախաբանով։

## Շապիկ
Որպես շապիկ նա ընտրել է իր սեփական լուսանկարը, որը նկարվել է այն պահին, երբ ոստիկանությունը նրան ապօրինաբար կալանավորում էր։ Ինչ վերաբերում է ընտրված վերնագրին, այն պարունակում է «նիգգեր» բառը, որը սովորաբար օգտագործվում է որպես վիրավորական արտահայտություն սևամորթ մարդկանց նկատմամբ։
## Ծանոթագրություններ

Կատեգորիա:1969 ոչ գեղարվեստական գրքեր
Կատեգորիա:Խտրականություն
Կատեգորիա:Ռասիզմ
Կատեգորիա:Ռասիզմ ըստ երկրի
Կատեգորիա:Փոքրամասնության իրավունքների ակտիվիստներ
Ալեսանդրո Անդրեյ

**Ալեսանդրո Անդրեյ** (իտալերեն՝ *Alessandro Andrei.* ), իտալացի նախկին գնդահրորդ մարզիկ։

## Կենսագրություն
Ալեսանդրոն գունդը հրում էր աջ ձեռքով՝ օգտագործելով սահքի տեխնիկան (այդ ժամանակներում բարձրակարգ շատ գնդահրորդներ անցել էին պտտման ոճին): Նա ոսկե մեդալ նվաճեց 1984 թվականին Լոս Անջելեսում անցկացված ամառային օլիմպիական խաղերում: 1987 թվականին այդ նույն մրցաձևում երեք անգամ գերազանցեց աշխարհի ռեկորդը՝ գունդը հաջորդաբար հրելով 22.72, 22.84 և 22.91 մ (և ավարտելով հաջորդականությունը 22.74 մ նետումով): Ալեսանդրոն պատմության մեջ առաջին գնդահրորդն էր, ով 22 մետրը գերազանցող նետումների շարք ունեցավ. մրցումներից մեկի ժամանակ իր բոլոր՝ 6 նետումներն էլ հատեցին 22 մետրի սահմանագիծը, մի նվաճում, որը կրկնվեց միայն 2020 թվականին Ռայան Քրաուզերի կողմից:

Ալեսանդրոն ամուսնացած է իտալացի գնդահրորդուհի և նիզականետորդուհի, միջերկրածովյան խաղերի քառակի չեմպիոնուհի Ագնեզե Մաֆեյսի հետ:

## Աշխարհի ռեկորդ
* Գնդի հրում ՝ **22.91 մ** Վիարեջո, 12 օգոստոսի 1987 թ.

; «Գնդի հրման շարք»

## Նվաճումներ

## Ազգային տիտղոսներ
Անդրեյը մեծահասակների անհատական մրցումների մակարդակով հաղթել է **12** ազգային առաջնություն:

* Իտալիայի թեթև աթլետիկայի առաջնություններ
** Գնդի հրում. 1983, 1984, 1985, 1986, 1989, 1990, 1991, 1992 (8)
* Իտալիայի թեթև աթլետիկայի մարզադահլիճային առաջնություններ
** Գնդի հրում . 1985, 1990, 1991, 1992 (4)

## Ծանոթագրություններ

## Գրականություն
* Manfred Holzhausen: *Weltrekorde und Weltrekordler. Kugelstoßen/Diskuswurf.* Grevenbroich 2000
* Peter Matthews (Hrsg.): *Athletics 1994.* London 1994, ISBN 1-873-05721-0
* Ekkehard zur Megede: *The Modern Olympic Century 1896-1996 Track and Fields Athletics.* Berlin 1999 (publiziert über *Deutsche Gesellschaft für Leichtathletik-Dokumentation e.&nbsp;V.*)

## Արտաքին հղումներ
* Alessandro-Andrei — профиль на официальном сайте FIDAL

Կատեգորիա:1959 ծնունդներ
Կատեգորիա:Ապրող անձինք
Կատեգորիա:Թեթևատլետներ
Կատեգորիա:Իտալացի մարզիկներ
Կատեգորիա:Օլիմպիական չեմպիոններ
Աթաթուրքի դեմ կատարված հանցագործությունների մասին օրենք

**«Աթաթուրքի դեմ կատարված հանցագործությունների մասին» օրենք** կամ **թիվ 5816 օրենք**, որը խոսակցական լեզվով հայտնի է նաև որպես **Աթաթուրքի պաշտպանության մասին օրենք**, Թուրքիայի Հանրապետության «lèse-majesté» օրենք, որն ընդունվել է 1951 թվականի հուլիսի 25-ին: Դրա առարկան երկրի հիմնադիր և առաջին նախագահ Մուսթաֆա Քեմալ Աթաթուրքի դեմ կատարված հանցագործություններն են:

Այն առաջարկվել (և ընդունվել) է Ժողովրդական կուսակցության կողմից՝ Աթաթուրքի արձանների և կիսանդրիների վրա հարձակումների աճի պատճառով:

Այս օրենքի շրջանակներում 2007 թվականին արգելափակվել է YouTube, Geocities և Թուրքիայից բազմաթիվ բլոգ կայքեր մուտք գործելը։ 2010 թվականի նոյեմբերին Google-ը հեռացրել է տեսանյութերը YouTube-ից, այն բանից հետո, երբ գերմանական մի ընկերություն պնդել է, որ YouTube-ում վիճելի տեսանյութերում (որոնք նաև վիրավորանքներ էին պարունակում Աթաթուրքի հասցեին) խախտվել են իր որոշ հեղինակային իրավունքներ։ Դրանից հետո թուրքական համապատասխան դատարանը վերացրել է YouTube-ի վրա դրված մուտքի արգելքը։ Սակայն կարճ ժամանակ անց հաստատվել է, որ ընկերության պնդումները անհիմն էին, և վիճելի տեսանյութերը վերահրապարակվել են կայքում, սակայն թուրքական դատարանները որևէ որոշում չեն կայացրել կրկին մուտքը արգելափակելու մասին։

2010 թվականին «Լրագրողներ առանց սահմանների» կազմակերպությունը պնդում էր, որ թիվ 5816 օրենքը խախտում է խոսքի ազատությունը, որը Եվրամիության հիմնական սկզբունքներից մեկն է, և որ այն հակասում է մարդու իրավունքների վերաբերյալ միջազգային օրենքներին։

## Բաժիններ
# Աթաթուրքի հիշատակը հրապարակայնորեն վիրավորող կամ հայհոյող յուրաքանչյուր ոք պատժվում է մեկից երեք տարի ազատազրկմամբ։ Աթաթուրքին կամ Աթաթուրքի դամբարանը ներկայացնող արձանները, կիսանդրիները և հուշարձանները ոչնչացնող, կոտրող, փչացնող կամ պղծող յուրաքանչյուր ոք դատապարտվում է մեկից հինգ տարի ազատազրկման։  Վերը նշված կետերում գրված հանցագործությունները կատարելուն խրախուսող յուրաքանչյուր ոք պետք է պատժվի որպես գլխավոր հանցագործ։
# Եթե առաջին հոդվածում թվարկված հանցագործությունները կատարվել են երկու կամ ավելի անձանց կողմից համատեղ՝ կամ հասարակական վայրերում, կամ մամուլի միջոցով, ապա նշանակվող պատիժը կրկնապատկվում է։ Եթե առաջին հոդվածի երկրորդ պարբերությունում թվարկված հանցագործությունները կատարվել են բռնի ուժով կամ փորձ է արվել այդ կերպ կատարելու, ապա նշանակվող պատիժը կրկնապատկվում է։
# Սույն օրենքում նշված հանցագործությունների համար հետապնդումն իրականացնում է ի պաշտոնե դատախազությունը։
# Սույն օրենքն ուժի մեջ է մտնում հրապարակման օրվանից։
# Սույն օրենքի կիրառումն իրականացնում է Արդարադատության նախարարը։

## Տես նաև
* 301-րդ հոդված (Թուրքիայի քրեական օրենսգիրք)

## Ծանոթագրություններ

Կատեգորիա:Մուսթաֆա Քեմալ Աթաթուրք
Կատեգորիա:Գրաքննությունը Թուրքիայում
Կատեգորիա:1951 իրավունքում
Կատեգորիա:Թուրքիայի իրավունք
Ձուլակտորային մետաղադրամ

**Ձուլակտորային մետաղադրամ** (), բարձր մաքրված թանկարժեք մետաղից հատված և որպես արժեքի պահուստ կամ ներդրում պահվող մետաղադրամ։ Չի օգտագործվում առօրյա առևտրում։

Ձուլակտորները տարբերվում են քաշով և մետաղադրամի վրա եղած նրբությամբ: Ի տարբերություն կլոր մետաղադրամների, ձուլակտորները հատում են պետական դրամահատարանները և ունեն օրինական վճարամիջոց: Ձուլակտորները կարող են ունենալ 91.9%-ից (22 կարատ) մինչև 99.99% մաքրություն (24 կարատ):

Միացյալ Թագավորությունում ներդրումային մետաղադրամներ համարվող մետաղադրամներն ազատված են գործարքների վրա ավելացված արժեքի հարկից: Մետաղադրամը համարվում է ներդրումային մետաղադրամ, եթե այն հատվել է 1800 թվականից հետո և ունի առնվազն 900 հազարերորդական մանրություն, և եղել է օրինական վճարամիջոց իր ծագման երկրում, և սովորաբար չի վաճառվում իր թանկարժեք մետաղի պարունակության արժեքի 180%-ից ավելի գնով, կամ եթե այն գտնվում է ներդրումային մետաղադրամներ համարվող մետաղադրամների երկար ցանկում: Միացյալ Նահանգների օրենսդրության համաձայն, կառավարության լիազորությամբ չդրոշմավորված «մետաղադրամները» մետաղադրամներ չեն համարվում։

Բյուջետային բորսաներում ձուլակտորներով մետաղադրամները կարող են վաճառվել մետաղի շուկայական գնից բարձր գնով։ Պատճառներից են դրանց համեմատաբար փոքր չափերը և արտադրության, պահպանման և բաշխման հետ կապված ծախսերը։ Գումարի չափը տատանվում է՝ կախված մետաղադրամի տեսակից և քաշից, ինչպես նաև թանկարժեք մետաղից։ Գումարի վրա ազդում է նաև գերիշխող պահանջարկը։ Մի շարք գործոններից կախված՝ դրամագիտական արժեքը նույնպես կարող է անմիջական ազդեցություն ունենալ ձուլակտորային մետաղադրամի գնի վրա։

Ամերիկյան արծիվ և Կանադական թխկիի տերև շարքերը միակ մետաղադրամներն են, որոնք պատրաստված են ոսկուց, արծաթից, պլատինից և պալադիումից։

## Օրինակներ
Ձուլակտորների մետաղադրամների նշանակալի օրինակներից են.
*  Սուվերեններ
*  Բրիտանիաս
*  Ամերիկյան Բուֆալո
*  Արծիվներ
*  Կենգուրուներ
*  Կրյուգերանդներ
*  Ազատություն
*  Թխկիի տերև
*  Նոյյան տապան
*  Ֆիլհարմոնիկ նվագախումբ
*  Սպիտակապոչ արծիվ:

## Տես նաև
*Ձուլակտոր

## Ծանոթագրություններ

## Արտաքին հղումներ

Կատեգորիա:Արժեթղթերի շուկա
Կատեգորիա:Արծաթե դրամներ
Կատեգորիա:Դրամագիտություն
Կատեգորիա:Դրամական միավորներ
Կատեգորիա:Մետաղադրամ
Կատեգորիա:Ներդրումային մետաղադրամներ
Կատեգորիա:Ներդրումներ
Կատեգորիա:Ոսկե դրամներ
Կատեգորիա:Տնտեսագիտություն
Կատեգորիա:Փող
Աթաթուրքի անվան միջազգային խաղաղության մրցանակ

**Աթաթուրքի անվան միջազգային խաղաղության մրցանակ** (), համաշխարհային խաղաղության գործում հիշարժան ներդրում ունեցած անձանց և կազմակերպություններին պարգևատրելու համար նախատեսված մրցանակ, որը շնորհվում է 1986 թվականից ըստ Քեմալ Աթաթուրքի «Խաղաղություն երկրում, խաղաղություն աշխարհում» կարգախոսի: Այն ստեղծվել է հեղաշրջման առաջնորդ Քենան Էվրենի նախագահության օրոք Աթաթուրքի անվան մշակույթի, լեզվի և պատմության ասոցիացիայի կողմից: Մրցանակը շնորհվում է ոչ կառավարական կազմակերպությունների անդամների, թուրքական համալսարանների, Սենատի, ինչպես նաև Միավորված Ազգերի Կազմակերպության և Իսլամական համագործակցության կազմակերպության գլխավոր քարտուղարների կողմից առաջադրված թեկնածուներին: Թեկնածուներ կարող են ներկայացնել նաև Թուրքիայի նախագահը, ինչպես նաև Թուրքիայի Ազգային մեծ ժողովի նախագահը: 2000 թվականից հետո 13 տարի մրցանակ չշնորհելուց հետո, 2013 թվականին որոշվել է այն շնորհել միայն հինգ տարին մեկ: Մրցանակը պետք է շնորհվեր 2015 թվականին, սակայն որևէ արարողություն չի արձանագրվել: Հաջորդ մրցանակը նախատեսված էր շնորհել 2020 թվականին, բայց այն կրկին չի շնորհվել: Այժմ այն ​​հաջորդ անգամ նախատեսվում է իրականացնել  2025 թվականին։

## Դափնեկիրներ

## Ծանոթագրություններ

Կատեգորիա:1986 հիմնադրումներ
Կատեգորիա:Թուրքիա
Կատեգորիա:Խաղաղության պարգևներ
Կատեգորիա:Մուսթաֆա Քեմալ Աթաթուրք
Զաքարիա Քանաքեռցու փողոց (Երևան)

**Զաքարիա Քանաքեռցու փողոց** (նախկինում՝ *Կամոյի փողոց*), փողոց Երևանի Քանաքեռ-Զեյթուն վարչական շրջանի տարածքում։ Փողոցը անվանակոչվել է 1991 թվականին, Երևանի քաղաքային խորհրդի որոշմամբ՝ ի պատիվ 17-րդ դարի հայ հոգևորական և մատենագիր Զաքարիա Քանաքեռցու։

## Տվյալներ
Սկսվում է Քանաքեռի 1-ին փողոցից և հասնում մինչև Թբիլիսյան խճուղի։ Ընդհանուր երկարությունը մոտ 3 կմ է։ 

## Պատմություն
Փողոցն անցնում է Հին Քանաքեռ թաղամասով, որի երկայնքով պահպանվել են պատմական շենքեր։ Նախկինում կոչվել է Կամոյի փողոց։ 1991 թվականին, Երևանի քաղաքային խորհրդի որոշմամբ, Կամոյի փողոցը վերանվանվեց Զաքարիա Քանաքեռցու փողոց՝ ի պատիվ հայ հոգևորական և մատենագիր Զաքարիա Քանաքեռցու։ Գործածվում է նաև «Զաքարիա Սարկավագի փողոց» անվանումը, քանի որ նա եղել է հոգևորական, և սարկավագ կոչումը նրա եկեղեցական աստիճանն էր։ Հաճախ բնակչության շրջանում առաջանում է շփոթություն փողոցի «Զաքարիա Քանաքեռցի» և «Զաքարիա Սարկավագ» անվանումների միջև, թեև դրանք վերաբերվում են նույն անձին։ Փողոցը հիմնանորոգվել է 2014 թվականին։

## Շենքեր և կառույցներ
Զաքարիա Քանաքեռցու փողոցի վրա է գտնվում Անուշավան Տեր-Ղևոնդյանի անվան երաժշտական դպրոցը, որը հիմնադրվել է 1958 թվականին։ Փողոցում տեղակայված է Սուրբ Աստվածածին ռուս ուղղափառ եկեղեցին, որը հանդիսանում է Ռուս ուղղափառ եկեղեցու գլխավոր տաճարը Հայաստանում և կառուցվել է 1912-1916 թվականներին։ Փողոցի երկայնքով գործում են Երևանի թիվ 157, 159 և 161 մանկապարտեզները, ինչպես նաև՝ կան բազմաթիվ բնակելի շենքեր, առևտրային խանութներ և այլ հասարակական նշանակության օբյեկտներ։

* №1 Սիրիահայերի հիմնախնդիրները համակարգող կենտրոն
* №4 Թիվ 157 մանկապարտեզ
* №14 Հայ-չինական բարեկամության դպրոց
* №42 Երկրորդ աշխարհամարտում զոհված քանաքեռցիների հուշարձան
* №48 Հայաստանում ինտերպոլի ազգային կենտրոնական բյուրո
* №48 Անուշավան Տեր-Ղևոնդյանի անվան երաժշտական դպրոց
* №50 Թիվ 16 պոլիկլինիկա (հուշարձան)
* №61 Քանաքեռի կենտրոնական գերեզմանոց
* №68 Սուրբ Աստվածածին ռուս ուղղափառ եկեղեցի
* №117-123 Քանաքեռի զորանոցային համալիր
* №117/2 «Քաղաքացիական հասարակության ինստիտուտ» ՀԿ
* №145ա Թիվ 161 մանկապարտեզ
* №145/1 Հայաստանի գոլֆի ասոցիացիա
* №145/2 «Զատիկ» երեխաների աջակցության կենտրոն
* №157 «Քանաքեռի կարի ֆաբրիկա» ՍՊԸ

## Հատվող փողոցներ
* Քանաքեռի 1-ին փողոց
* Զաքարիա Քանաքեռցու փողոցի 1-ին փակուղի
* Զաքարիա Քանաքեռցու փողոցի 3-րդ փակուղի
* Պերճ Զեյթունցյան փողոց (Քանաքեռի 2-րդ փողոց)
* Քանաքեռի 5-րդ փողոց
* Էզրաս Հասրաթյան փողոց
* Քանաքեռի 6-րդ փողոց
* Ֆանարջյան փողոց
* Ծարավ Աղբյուրի փողոց փողոց
* Զաքարիա Քանաքեռցու փողոցի 4-րդ նրբանցք
* Քանաքեռի 12-րդ փողոց
* Քանաքեռի 13-րդ փողոց
* Զաքարիա Քանաքեռցու փողոցի 3-րդ նրբանցք
* Մկրտիչ Սարգսյան փողոց (Քանաքեռի 14-րդ փողոց)
* Զաքարիա Քանաքեռցու փողոցի 5-րդ նրբանցք
* Զաքարիա Քանաքեռցու փողոցի 6-րդ նրբանցք

## Պատկերասրահ

Պատկեր:Armenian-Chinese Friendship School (02).jpg|Հայ-չինական բարեկամության դպրոց
Պատկեր:Petevan Khachkar (1).jpg|Քանաքեռի կենտրոնական գերեզմանոց
Պատկեր:Amenaprkich (Holy Savior) Cross-stone or Gravestone of Petevan, Kanaker, Yerevan - panoramio.jpg|Պետևանի խաչքար-մահարձան
Պատկեր:Church of the Intercession of the Holy Mother of God1.jpg|Սուրբ Աստվածածին ռուսական եկեղեցի


## Ծանոթագրություններ

Կատեգորիա:Երևանի փողոցներ
Մոլեգնություն (ֆիլմ, 2013)

**«Մոլեգնություն»**, 2013 թվականին նկարահանված ամերիկյան կարճամետրաժ դրամա, որի սցենարի հեղինակը և ռեժիսորը Դեմիեն Շազելն է։ Այն ներկայացնում է տաղանդավոր ջազ թմբկահարի և խմբի ղեկավարի հարաբերությունները։ Սա այն կարճամետրաժ ֆիլմն է, որի վրա հիմնված է «Մոլեգնություն» ֆիլմի լիամետրաժ տարբերակը։

«Մոլեգնություն» ֆիլմի պրեմիերան տեղի է ունեցել 2013 թվականի հունվարի 18-ին Սանդենսի կինոփառատոնում, որտեղ  արժանացել է ժյուրիի «կարճամետրաժ ֆիլմ» մրցանակին։ Այնուհետև այն էկրանավորվել է որպես լիամետրաժ ֆիլմ և արժանացել է երեք «Օսկար» մրցանակի։

## Սյուժե
Էնդրյու Նեյմանը Նյու Յորքի հեղինակավոր Շաֆերի կոնսերվատորիայի առաջին կուրսի ուսանող է։ Նա հարվածային գործիքներ է նվագում փոքր տարիքից և ձգտում է դառնալ համաշխարհային ճանաչում ունեցող թմբկահար։ Շաֆերի կոնսերվատորիայի ստուդիական խմբի դիրիժոր և նվագախմբի ղեկավար Ֆլետչերը նրան հրավիրում է անսամբլ՝ որպես հիմնական թմբկահար Կառլի փոխարինող։ Սակայն Էնդրյուն շուտով հասկանում է, որ Ֆլետչերը խիստ և բռնի է իր ուսանողների նկատմամբ։ Երբ խումբը փորձում է նվագել Հենք Լևիի «Whiplash» ստեղծագործությունը, և Էնդրյուն դժվարանում է պահպանել ռիթմը, Ֆլետչերը աթոռ է նետում նրա վրա, ապտակում և վիրավորում խմբի առաջ։

## Դերասանական կազմ
* Ջոնի Սիմոնս ՝ Էնդրյու Նեյման
* Ջեյ Քեյ Սիմոնս ՝ Ֆլետչեր
* Նեյթ Լենգը՝ Կառլ
* Սի Ջեյ Վանա՝ Մետց

## Թողարկում
Փրինսթոնի ավագ դպրոցում սովորելու տարիներին սցենարիստ-ռեժիսոր Դեմիեն Շազելը «շատ մրցունակ» ջազային խմբում էր և ֆիլմում նկարագրել է այդ տարիներին ապրած սարսափիը։ Նա դիրիժոր Թերենս Ֆլետչերի կերպարը ստեղծեց իր նախկին նվագախմբի ղեկավարի կերպարով (որը մահացել է 2003 թվականին), բայց «բարելավեց» նրան՝ ավելացնելով Բադի Ռիչի և այլ նվագախմբերի ղեկավարների հատկանիշներով, որոնք նույնպես հայտնի էին իրենց դաժան վերաբերմունքով։ Շազելն ասել է, որ սկզբնապես ֆիլմը ստեղծել է «հիասթափության մեջ», երբ փորձում էր սկսել իր «Լա Լա Լենդ» մյուզիքլը։

«Right of Way Films»-ը և «Blumhouse Productions»-ը օգնեցին Շազելին իր սկզբնական սցենարի 15 էջը վերածել կարճամետրաժ ֆիլմի։ Կարճամետրաժ ֆիլմը նկարահանվել է 23,000 դոլարով, և 2013 թվականի «Սանդենս» կինոփառատոնում դեբյուտից հետո դրա ճանաչումը ստիպեց ներդրողներին՝ մտածել ֆիլմի ամբողջական տարբերակը ստեղծելու մասին։

## Ընդունելություն
Կարճամետրաժ ֆիլմը շատ լավ արձագանքների արժանացավ «Սանդենսի» կինոփառատոնում ՝ համեմատվելով «Ամբողջապես մետաղական թաղանթ» ֆիլմի հետ  և արժանանալով կարճամետրաժ ֆիլմերի ժյուրիի մրցանակին:

## Մրցանակներ

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2013 ֆիլմեր
Կատեգորիա:Blumhouse Productions ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Անգլերեն անկախ ֆիլմեր
Կատեգորիա:Անգլերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Արեգակնային փոթորիկ

**Արեգակնային փոթորիկ** (), արևի վրա խանգարում, որը կարող է դուրս գալ հելիոսֆերայի միջով՝ ազդելով ամբողջ արեգակնային համակարգի, ներառյալ երկրի և նրա մագնիսոլորտի վրա, և պատճառ դառնալ կարճաժամկետ  տիեզերական եղանակային փոփոխությունների, ինչպես նաև երկարաժամկետ օրինաչափությունների, որոնցով պայմանավորված է տիեզերական կլիման: Արեգակնային փոթորիկները կարող են ազդել նաև արեգակնային համակարգի այլ մասերի վրա:

## Տեսակներ
Արևային փոթորիկները ներառում են՝

* Արեգակնային բռնկում, հզոր պայթյուն Արեգակի մթնոլորտում, որն առաջանում է մագնիսական դաշտի գծերի միահյուսման, հատման կամ վերակազմակերպման հետևանքով։
* Պսակի զանգվածային արտանետում (CME), արևից պլազմայի զանգվածային արտանետում, որը երբեմն կապված է արևի բռնկումների հետ։
* Գեոմագնիսական փոթորիկ, Արեգակի պոռթկման փոխազդեցությունը Երկրի մագնիսական դաշտի հետ։
* Արևի մասնիկների (SPE)՝ պրոտոնների կամ էներգետիկ մասնիկների արտանետում։

## Տես նաև
* Բևեռափայլ, լուսավոր երևույթ, որն առաջանում է մոլորակի վերին մթնոլորտի բաղադրիչների իոնացման և գրգռման արդյունքում:
* Հրավիժակ, պլազմայի և մագնիսական կառուցվածքը արևի պսակում
* Արեգակնային քամի, մասնիկների և պլազմայի հոսքը, որը գալիս է արևից

## Ծանոթագրություններ

## Արտաքին հղումներ
* https://meteoagent.com/solar-flares-storms
* https://www.jpl.nasa.gov/nmp/st5/SCIENCE/storms.html
* https://hesperia.gsfc.nasa.gov/sftheory/flare.htm

Կատեգորիա:Աստղագիտական երևույթներ
Կատեգորիա:Արեգակ
Կատեգորիա:Արեգակնային երևույթներ
Կատեգորիա:Տիեզերքի հետազոտություն
Вредина

«**Вредина**», Ալյոնա Շվեցի չորրորդ մինի-ալբոմը (մաքսի-սինգլ), որը թողարկվել է 2021 թվականի նոյեմբերի 19-ին՝ «Rainbow Flower» լեյբլի կողմից և ներառում է երեք երգ:

## Երգացանկ

## Երաժշտական տեսահոլովակ
2022 թվականի հունվարի 14-ին Ալենա Շվեցի պաշտոնական YouTube ալիքում թողարկվել է բոլոր երեք երգերի տեսահոլովակները, որի ռեժիսորը Աննա Կոզլովան էր։ 2022 թվականի դեկտեմբերի դրությամբ տեսանյութն ունեցել է ավելի քան 1.3 միլիոն դիտում:

## Ընդունելություն
### Քննադատություն
Երաժշտական քննադատ Ալեքսեյ Մաժաևը թողարկմանը տվել է 10-ից 7.5 գնահատական և InterMedia կայքի համար գրված իր ակնարկում գրել է, որ գլխավոր երգը «կարող է դառնալ կատակերգական օրհներգ բոլոր համառ աղջիկների համար»:

### Հանրաճանաչություն
Kworb.net ծառայության տվյալներով՝ «Вредина» երգը հայտնվել է Spotify սթրիմինգային ծառայության չարթերում Ռուսաստանում և ՈՒկրաինայում:

## Ծանոթագրություններ

Կատեգորիա:2021 մինիալբոմներ
Voilà

"**Voilà**" ***(Վուալա)***, ֆրանսիացի երգչուհի Բարբարա Պրավիի երգը, որը նա համահեղինակել է Իգիթի և Լիլի Պոյի հետ։ 2020 թվականի նոյեմբերի 6-ին երգը թողարկվել է թվային ներբեռնումների համար և առցանց հեռարձակման հարթակներում։ Երգը ներկայացրել է Ֆրանսիան 2021 թվականին Նիդերլանդերի Ռոտերդամ քաղաքում անցկացվող Եվրատեսիլ երգի միջազգային մրցույթում՝ զբաղեցնելով երկրորդ տեղը, «Ֆրանսիան Եվրատեսիլում․ դուք եք որոշում» նախընտրական մրցույթը հաղթելուց հետո։ Սինգլը ստացել է պլատինե (գլոբալ) հավաստագիր 2021 թվականի օգոստոսին և ոսկե հավաստագիր (Ֆրանսիա)՝ 2022 թվականի ապրիլին։

## Եվրատեսիլ երգի մրցույթ
Երգը ներկայացրել է Ֆրանսիան Եվրատեսիլ 2021 երգի մրցույթում, «Ֆրանսիան Եվրատեսիլում․ դուք եք որոշում» նախընտրական մրցույթում ընտրվելուց հետո։ Նա անցել է առաջին փուլը։ Շարունակել է մրցել եզրափակչում՝ արժանանալով ժյուրիի և հեռուստադիտողների քվեարկությանը և հավաքելով բավական միավորներ մրցույթում հաղթելու համար։ Քանի որ Ֆրանսիան «Մեծ Հնգյակի» անդամ է, երգը մեխանիկորեն անցել է եզրափակիչ, որը տեղի է ունեցել 2021 թվականի մայիսի 22-ին Ռոտերդամ քաղաքի Ռոտերդամ Ահոյ համալիրում։ Եզրափակչում երգը 499 միավորով զբաղեցրել է երկրորդ տեղը, որը 1991 թվանակից սկսած Ֆրանսիայի լավագույն ցուցանիշն է եղել մրցույթում։

## Անձնակազմ
Հեղինակային իրավունքները վերցված են Tidal-ից։ 
* Բարբարա Պրավի – պրոդյուսեր, հեղինակ, երգահան, կատարող, վոկալ
* Էլոդի Ֆիլյոլ – պրոդյուսեր
* Ժերեմի Արկաշ – պրոդյուսեր
* Իգիթ – հեղինակ
* Լիլի Պո – հեղինակ

## Հիթ-շքերթներ

## Հավաստագրեր

## Թողարկման պատմություն

## Քավըր տարբերակներ
Հոլանդացի երգչուհի Էմմա Կոկը հաղթել է *Մինիսթարսի* առաջին եթերաշրջանում երգի իր քավըր տարբերակով։ Հոլանդացի ջութակահար և դիրիժոր Անդրե Ռիուն, ըստ լուրերի, այնքան տպավորված է եղել Կոկի կատարմամբ, որ հրավիրել է նրան կատարելու «Voilà» երգը իր ամենամյա համերգաշարի ժամանակ Վրիջթոֆ հրապարակում 2023 թվականի հուլիսին։ Այս կատարումը շուտով տարածում է գտել և 2025 թվականի հունիսի դրությամբ հավաքել է 92 միլիոն դիտում։

## Ծանոթագրություններ

Կատեգորիա:2020 սինգլներ
Կատեգորիա:Եվրատեսիլ երգի մրցույթի երգեր
Կատեգորիա:Ֆրանսերեն երգեր
Կատեգորիա:Ֆրանսիայի երգերը Եվրատեսիլ երգի մրցույթում
Յոթ հեշտ կտոր

[մինի|[Մարինա Աբրամովիչ|Մարինա Աբրամովիչ, 2005 թվական ]]

**«Յոթ հեշտ կտոր»,** ներկայացումների շարք որը ներկայացրել է նկարչուհի Մարինա Աբրամովիչը Նյու Յորքում, Գուգենհայմի թանգարանում, 2005 թվականի նոյեմբերին։ Բոլոր ներկայացումները նվիրված էին Աբրամովիչի հանգուցյալ ընկերուհի Սյուզեն Զոնթագին։

Չնայած փերֆորմանս արվեստի աշխարհը ավանդաբար դեմ է առանձին աշխատանքների կրկնությանը՝ գնահատելով դրանց իբրև անցողիկ, տարիքի հետ Աբրամովիչը ստիպված եղավ պահպանել այն ներկայացումները, որոնք ազդել էին իր՝ որպես արվեստագետ զարգացման վրա։ Զայրացած տեսնելով, որ իր և ուրիշների ներկայացումներում մշակված գաղափարներից շատերը յուրացվում էին առանց որևէ հիշատակման, այդ թվում՝ գովազդի և նորաձևության նման առևտրային ձեռնարկությունների կողմից, Աբրամովիչը պարտավորվեց արխիվացնել յոթ պաշտամունքային աշխատանքներ՝ վերստեղծելով կամ վերամեկնաբանելով դրանք *«Յոթ հեշտ կտոր»* ստեղծագործությունում, բայց միայն արվեստագետի կամ նրանց ժառանգների համաձայնությամբ։ «Չկա ոչ ոք, որ պատմությունը ճիշտ պահի», - ասել է նա *[[Նյու Յորք Թայմս|The New York Times-ին]]* 2005 թվականի նոյեմբերի սկզբին հրապարակված հարցազրույցում։ «Ես գրեթե պարտավորված էի զգում։ Ես զգացի, որ այս գործը ես պետք է կատարեմ»։  

*«Յոթ հեշտ կտոր» ֆիլմը* հասանելի է DVD տարբերակով։   

*«Յոթ հեշտ ստեղծագործություն» ստեղծագործությունը* ներառում էր յոթ առանձին աշխատանքներ՝ երկուսը նրա սեփական և հինգը՝ այլ արվեստագետների, որոնք կատարվել են յոթ գիշեր անընդմեջ՝  սկսած նոյեմբերի 9-ից։ Անհատական աշխատանքների համադրությունը կարող է համարվել պոստստրուկտուրալիզմի ներածություն։ Դրանք, կատարման հերթականությամբ, հետևյալն էին՝ 

* Բրյուս Նաումանի «*Մարմնի ճնշումը»* (1974)
* Վիտո Ակոնչիի «*Սերմնաբույնը*» (1972)
* Վալի Էքսպորտի *«Մարտական տաբատներ. Սեռական խուճապ»* (1969)
* Ջինա Փեյնի «*Պայմանավորումը*» (1973)
* Յոզեֆ Բոյսի «*Ինչպես բացատրել նկարները մեռած նապաստակին»* (1965)

* Աբրամովիչը սկզբում մտադիր էր վերստեղծել Քրիս տոֆեր Լի Բերդենի *«Տրանս-ֆիքսվածը*» (1974) ֆիլմը։

* Աբրամովիչի սեփական *«Թոմասի շուրթերը»* (1975)

* Աբրամովիչը սկզբում մտադիր էր վերստեղծել իր սեփական *«Ռիթմ 0»-ն* (1974):

* Աբրամովիչի սեփական *«Մուտք մյուս կողմ»* (2005)

## Ծանոթագրություններ

## Արտաքին հղումներ
* Interview ''New York Magazine'' - Provocateur: Marina Abramovic
* Review of ''Seedbed'', ''Theatre Journal'' - May 2006
*DVD of ''Seven Easy Pieces'', 2010 

Կատեգորիա:Արվեստ
Կատեգորիա:Ժամանակակից արվեստ
Մատեո Անեզի

**Մատեո Անեզի** (. ), իտալացի չմշկավազորդ, 2006 թվականի ձմեռային օլիմպիական խաղերի չեմպիոն, Եվրոպայի և աշխարհի մի շարք առաջնությունների մրցանակակիր:

Մարզիչ Մաուրիցիո Մարկետտոյի () սանն է եղել:

## Կարիերա
Մատեոն մասնակցել է 2006 և 2014 թվականների ձմեռային օլիմպիական խաղերին: Թուրինում 2006 թվականին անցկացված ձմեռային օլիմպիադայում ոսկե մեդալը նվաճել է *թիմային հետապնդում* մրցաձևում՝ Էնրիկո Ֆաբրիսի, Իպոլիտո Սանֆրատելոյի և Ստեֆանո Դոնագրանդիի թիմակցությամբ: Այդ նույն օլիմպիադայում 1500 մետր չմշկավազքի անհատական մրցումներում գրավել է 29-րդ տեղը: 

Աշխարհի 2005 և 2008 թվականների առաջնություններում Անեզին մեկական արծաթե մեդալի է արժանացել: Ակտիվ սպորտին հրաժեշտ տալուց հետո նա դարձել է Իտալիայի չմշկավազքի հավաքականի մարզիչներից մեկը:

## Միջազգային նվաճումներ

## Անձնական կյանք
Մատեո Անեզին ամուսնացել է նիդերլանդացի նախկին չմշկավազորդուհի, օլիմպիական չեմպիոնուհի Մարիտ Լեենստրայի հետ:

## Ծանոթագրություններ

## Արտաքին հղումներ
* Statistik bei ''Speedskatingnews''
* Fotos von Matteo Anesi bei ''DESGphoto''

Կատեգորիա:Իտալացի չմշկորդներ
Կատեգորիա:Օլիմպիական չեմպիոններ
Գլանաձև սեղան

**Գլանաձև սեղան** (**), 19-րդ դարի պատվանդանային սեղանի վերամշակված տարբերակը, որն ունի մի շարք դարակներ, ինչպես *bureau à gradin* սեղանը կամ *Carlton House* սեղանը: Տարբերությունն այն է, որ գլանաձև սեղանի հատվածներն ու աշխատանքային մակերեսը կարող են ծածկվել տամբուրով, որը բաղկացած է միմյանց միացված փայտե շերտերից։ Այս առումով այն գործառույթով և մասամբ ձևով 18-րդ դարի կորածածկ սեղանի ժառանգորդն է։ Այն նաև նման է տամբուրային սեղանին, որի փայտե շերտերը հետ են քաշվում ոչ թե ուղղահայաց, այլ հորիզոնական ուղղույթամբ։

Ժան-Ֆրանսուա Օեբենին երբեմն վերագրվում է սկզբնական գլանային սեղանի նախագծումը մոտ 1760 թվականին։ ԱՄՆ արտոնագրային գրասենյակը 1882 թվականին Նյու Յորք նահանգի Բուֆֆալո քաղաքի բնակիչ Աբներ Քաթլերին արտոնագիր է տվել ամերիկյան արտադրության առաջին գլանաձև սեղան ստեղծելու համար։

## Արտադրություն
Ի տարբերություն կորածածկ սեղանի, գլանաձև սեղանը կարելի էր համեմատաբար հեշտությամբ զանգվածաբար արտադրել, քանի որ պարզ փայտե շերտերը հնարավոր էր արագ ձևով պատրաստել։ Կորածածկ սեղանի փայտե հատվածը պետք էր մեծ ուշադրությամբ մշակել, որպեսզի ժամանակի ընթացքում այն պահպանի իր ձևը և չծռվի կամ չթեքվի։ Գլանաձև սեղանի տամբուրի փայտե շերտերը սովորաբար միմյանց էին ամրացվում կտորով կամ կաշվով, ինչի շնորհիվ դրանք ավելի քիչ էին ենթարկվում կորածածկ սեղանին բնորոշ խնդիրներին։

## Օգտագործում
Գլանաձև սեղանը 19-րդ դարի վերջին և 20-րդ դարի սկզբին փոքր կամ միջին չափի գրասենյակներում օգտագործվող հիմնական սեղանն էր։

Քանի որ գլանաձև սեղանները արտադրվել են մեծ քանակությամբ և տարբեր որակներով, դրանք լայն տարածում ունեն հնաոճ իրերի շուկայում։ Սովորաբար, գլանաձև սեղանները թանկարժեք են, հատկապես, եթե օգտագործված փայտը բարձրարժեք է։ Գլանաձև սեղանները նաև լայն ճանաչում ունեն այն դեկորատորների շրջանում, ովքեր ցանկություն ունեն վերարտադրել 19-րդ դարի վերջի կամ 20-րդ դարի սկզբի գրասենյակի մթնոլորտը։

## Պատկերասրահ

Պատկեր:Rolltop desk.JPG|alt=Typical rolltop desk|Սովորական գլանաձև սեղան
Պատկեր:Side-view sketch of rolltop desk.png
Պատկեր:Rolltop desk sketch.jpg
Պատկեր:Writing desk.jpg|Բացվող գլանաձև սեղան
Պատկեր:Historical office attributes.jpg|Գլանաձև սեղան բանջարեղենի խանութի հաշվապահի գրասենյակից (Շվեդիա)

## Ծանոթագրություններ

## Գրականություն
* Baumert, Kenneth. "Building a rolltop desk: Interlocking slats form an all-wood tambour." *Fine Woodworking*. Volume 79. December 1989. pp. 48–53.
* Gloag, John. *A Complete Dictionary of Furniture.* Woodstock, N.Y. : Overlook Press, 1991.

Կատեգորիա:19-րդ դարն ԱՄՆ-ում
Կատեգորիա:Աշխատանքի կազմակերպում
Կատեգորիա:Կահույք
Կատեգորիա:Կահույքի արդյունաբերություն
Կատեգորիա:Կահույքի դիզայներներ
Ֆրանսիայի զբոսաշրջային ժետոններ

[alt=Туристический жетон с изображением Гарского моста|աջից|մինի|300x300փքս|[Պոն դյու Գար|Գարի կամրջի պատկերով զբոսաշրջային ժետոն]]
**Ֆրանսիայի** **զբոսաշրջային ժետոններ**, հուշանվերային մեդալների տեսակ Ֆրանսիայում, որոնք վճարման միջոց չեն։

## Պատմություն
Զբոսաշրջային ժետոնների արտադրությունը Ֆրանսիայում սկսվել է 1996 թվականին, երբ *Euro Vending Medals* (EVM) ընկերության սեփականատեր Ռիշար Ֆայը () դիմել է Փարիզի դրամահատարան՝ առաջարկելով թողարկել զբոսաշրջային ժետոններ և դրանք տարածել EVM-ին պատկանող առևտրի ավտոմատների միջոցով: Առաջին ժետոնը թողարկվել է նույն թվականի ապրիլին․ այն պատկերում էր Դոմ հանգած հրաբուխը։ Դրան հաջորդել են այլ ժետոններ․ առաջին 15 տարում թողարկվել է 1600 ժետոն: 2011 թվականին Ռիշար Ֆայը որոշել է հեռանալ ընկերությունից, և այդ ժամանակվանից ի վեր Ֆրանսիայում զբոսաշրջային ժետոններն արտադրում և բաշխում է Փարիզի դրամահատարանը:

## Նկարագրություն
Փարիզի դրամահատարանը, որը Ֆրանսիայում արտադրում է զբոսաշրջային ժետոններ, Եվրոպայի ամենահին դրամահատարաններից մեկն է․ այն հիմնադրվել է 864 թվականին և ներկայումս պետական ձեռնարկություն է երկրի էկոնոմիկայի և ֆինանսների նախարարության կազմում։ Այն հատում է Ֆրանսիայի բոլոր դրամանիշներն ու պետական պարգևները, հետևաբար ունի ամենաբարձր որակի արտադրանք թողարկելու համար անհրաժեշտ տեխնոլոգիաները:

Զբոսաշրջային ժետոնները սովորաբար հատվում են 5000 օրինակով, տարեկան թողարկվում է մոտ 200 մոդել։ 1996 թվականին հայտնվելու պահին դրանց գինը 10 ֆրանսիական ֆրանկ էր, իսկ եվրոյի ընդունումից ի վեր՝ 2 եվրո։ Ժետոնները կարող են պատրաստվել 15,8 գ քաշով դեղին NordicGold (UAZ1) համաձուլվածքից կամ 17,7 գ քաշով սպիտակ UN25 (UN01) համաձուլվածքից։ Բոլոր ժետոններն ունեն 34 մմ տրամագիծ, պատկեր ինչպես դիմերեսին, այնպես էլ դարձերեսին և ակոսավոր եզր։

Ժետոնները բավականին պահանջված հավաքորդական առարկա են:

## Ծանոթագրություններ

Կատեգորիա:Զբոսաշրջությունը Ֆրանսիայում
D'Gary

**Էռնեստ Ռանդրիանասոլո** (), առավել ճանաչված է որպես **D'Gary**։ Մադագասկարացի երաժիշտ, ըստ ազգության՝ բարա։ Նրա հիմնականում նվագում է ակուստիկ կիթառ։

## Երաժշտական ոճ
Երաժշտի յուրահատուկ երաժշտական ոճը բնութագրվում է կիթառային ալտերնանատիվ մեղեդիների օգտագործմամբ։ Նրա ոճը զարգացել է մալագասական երաժշտության նկատմամբ հետաքրքրության պատճառով, ինչպիսին է ցապիկին, որը տարածված է Մադագասկարի հարավում, և այն համեմատվում է ավանդական գործիքների վրա կատարվող երաժշտության հետ, ինչպիսին օրինակ ջութակային ավանդական երաժշտությունը։

2007 թվականին Էռնեստը շրջագայել է  Հյուսիասային Ամերիկայում` մասնակցելով International Guitar Night (Միջազգային կիթառային երեկո) ծրագրին, ձայնագրումը կատարվել է *International Guitar Night II*  ընկերության ալբոմում, որը համագործակցելով մի շարք այլ միջազգային ընկերությունների հետ ստեղծել է անսամբլ։

2009 թվականի ապրիլին նա Բելա Ֆլեքի և այլ աֆրիկացի երաժիշտների հետ շրջել է Միացյալ Նահանգներում, կատարել բազում երաժշտական նախագծեր և շրջագայությունը անվանել «Throw Down Your Heart»։

## Ընտրված սկավառակագրություն
**Ստուդիական ալբոմներ**

* *Malagasy Guitar – D'Gary. Մադագասկարի երաժշտություն`* 1993 թվական, փետրվարի 10 (Շանաչի)
* *The Long Way Home* (Դամայի հետ)` 1994 թվական, սեպտեմբերի 15 (Շանաչի)
* *Horombe* (Ջիհեի հետ)` 1996 թվական, մայիսի 21 (Stern's)
* *Mbo Loza`* 1997 թվական, հունիսի 24 (Ինդիգո)
* *Akata Meso* ՝ 2002 թվական, հուլիսի 9 (Ինդիգո)

## Ծանոթագրություններ

## Արտաքին հղումներ
* RFI Musique biography
Ֆաբիո Բազիլե

**Ֆաբիո Բազիլե** (իտալերեն՝ Fabio Basile. ), իտալացի ձյուդոիստ, 2016 թվականին Ռիո դե Ժանեյրոյում անցկացված ամառային օլիմպիական խաղերի ոսկե մեդալակիր 66 կգ քաշային կարգում: Նա ներկայացնում է *Սետտիմո Տորինեզե* մարզական ակումբը, առաջին օլիմպիական չեմպիոն դարձած մարզիկն է այդ ակումբում:

## Կարիերա
Միջազգային մրցասպարեզում Ֆաբիոն իր առաջին լուրջ հաջողությանը հասել է 2013 թվականին Թուրքիայի Մերսին քաղաքում անցկացված միջերկրածովյան խաղերում՝ մինչև 60 կգ քաշային կարգում արժանանալով բրոնզե մեդալի: Նա սովորաբար հանդես է գալիս մինչև 73 կգ քաշային կարգում: Ռիոյում ոսկե մեդալի նվաճմանը նախորդել էր բրոնզե մեդալը, որին արժանացել էր Ռուսաստանի Դաշնության Կազան քաղաքում 2016 թվականին կայացած Եվրոպայի առաջնությունում:

## Նվաճումներ
### [[Օլիմպիական խաղեր]] [[Պատկեր:Olympic rings.svg|50px|]]

## Անձնական կյանք
Բազիլեն հարաբերությունների մեջ է ուկրաինացի ձյուդոիստուհիԴարյա Բիլոդիդի հետ:

## Ծանոթագրություններ

## Արտաքին հղումներ
* 

անի Ամառային օլիմպիական խաղերի չեմպիոններ]]
Կատեգորիա:Իտալացի ձյուդոիստներ
Կատեգորիա:Օլիմպիական չեմպիոններ
Knife Talk

«**Knife Talk**», կանադացի ռեփեր Դրեյքի երգը՝ 21 Savage-ի և Project Pat-ի մասնակցությամբ։  Այն թողարկվել է 2021 թվականի սեպտեմբերի 3-ին որպես «Certified Lover Boy» ալբոմի տասներեքերորդ թրեքը։ Որպես պրոդյուսեր հանդես են եկել Metro Boomin-ը և Փիթեր լի Ջոնսոնը։

## Պատմություն
Սկզբում նախատեսված է եղել, որ երգը պետք է ընդգրկվեր 21 Savage-ի և Metro Boomin-ի *[[Savage Mode II]]* համատեղ ալբոմի կազմում։  Երաժշտական տեսահոլովակը թողարկվել է 2021 թվականի նոյեմբերի 4-ին։

## Նկարագրություն
«Knife Talk» ստեղծագործությունը պարունակում է սեմփլ «Feed the Streets» երգը, որը կատարել են Juicy J, Project Pat, ASAP Rocky։ Այդ երգի պրոդյուսերը նույնպես եղել է Metro Boomin-ը։

## Հիթ-շքերթներ
### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Ծանոթագրություններ

Կատեգորիա:2021 սինգլներ
Կատեգորիա:Դրեյքի երգեր
Ուրիբե Տուրբայ

**Միգել Ուրիբե Տուրբայ** (, ), կոլումբիացի քաղաքական և պետական գործիչ, սենատոր (2022֊2025)։

## Կենսագրություն
Միգել Ուրիբե Տուրբայը ծնվել է 1986 թվականի հունվարի 28-ին, Կոլումբիայի մայրաքաղաք Բոգոտայում, լրագրող Դիանա Տուրբայի ընտանիքում, որը 1990 թվականին առևանգվել է Մեդելին կոկաինային կարտելի կողմից և 1991 թվականին պատահաբար սպանվել Կոլումբիայի ոստիկանության փրկարարական գործողության ժամանակ։ Մոր կողմից Միգելը Խուլիո Սեսար Տուրբայ Այալանի թոռն է, որը 1978-1982 թվականներին եղել է Կոլումբիայի Հանրապետության նախագահը:

Միգելը մի քանի տարի իրավաբանություն է ուսանել Անդերի համալսարանում։

## Քաղաքական կարիերա
26 տարեկանում Միգել Ուրիբեն ընտրվել է Բոգոտայի քաղաքային խորհրդի անդամ Կոլումբիական լիբերալ կուսակցությունից։ Չորս տարի անց նշանակվել է քաղաքային կառավարության քարտուղար՝ քաղաքապետ Էնրիկե Պենյալոսայի օրոք։

2019 թվականին առաջադրել է իր թեկնածությունը Բոգոտայի քաղաքապետի ընտրություններում, սակայն պարտվել է Կլաուդիա Լոպեսին, որն առաջադրվել է «Կանաչների» կուսակցությունից։

2022 թվականին Միգել Ուրիբեն խորհրդարանական ընտրություններում ընտրվել է Կոլումբիայի սենատ՝ «Դեմոկրատական կենտրոն» կուսակցությունից։

## Մահափորձ և մահ
2025 թվականի հունիսի 7-ին, նախընտրական հանրահավաքի ժամանակ, որը տեղի է ունեցել Բոգոտայի Էլ Գոլֆիտո այգում, անհայտ անձը կրակոց է արձակել Ուրիբեի ուղղությամբ, ինչի հետևանքով քաղաքական գործիչը ծանր վիրավորվել է։ Տեղական լրատվամիջոցների տվյալներով՝ 15-ամյա կասկածյալը կրակոց է ստացել ոտքից, երբ ոստիկանությունն ու անվտանգության աշխատակիցները հետապնդել են նրան հարձակումից հետո, իսկ ինքը՝ Ուրիբեն, ծանր վիճակում տեղափոխվել է Բոգոտայի արևմուտքում գտնվող Էնգատիվայի բժշկական կենտրոն։ BBC-ի տվյալներով՝ նրա վրա երեք անգամ կրակել են, որոնցից երկուսը դիպել են գլխին։

Հարձակման օրը Կոլումբիայի պաշտպանության նախարար Պեդրո Առնուլֆո Սանչեսը «Թվիթթեր» սոցիալական ցանցում հայտարարել է 3 միլիարդ պեսո պարգևավճարի մասին՝ հարձակվողների մասին տեղեկություն տրամադրելու դեպքում։

2025 թվականի օգոստոսի 9-ին Ուրիբե Տուրբայի առողջական վիճակը կտրուկ վատացել է՝ գլխուղեղի արյունազեղման պատճառով։ Օգոստոսի 11-ի լույս 12-ի գիշերը 39֊ամյա քաղաքական գործիչը մահացել է Բոգոտայի հիվանդանոցներից մեկում։

## Ծանոթագրություններ

## Արտաքին հղումներ
* Официальный сайт Мигеля Урибе

Կատեգորիա:2025 սպանություններ
Կատեգորիա:21-րդ դարի քաղաքական գործիչներ
Կատեգորիա:Կոլումբիայի քաղաքական գործիչներ
Կատեգորիա:Հայտնի սպանվածներ
Կատեգորիա:Հարվարդի համալսարանի շրջանավարտներ
Կատեգորիա:Հրաձգային զենքից մահացածներ
Կատեգորիա:Սպանված քաղաքական գործիչներ